Saya mau tau Hari ini juga merupakan: dari 24 Mac. Jelaskan dalam bahasa melayu

Hari Peringatan Kebenaran dan Keadilan di Argentina.

1401 – Maharaja Turco-Mongol, Timur menjarah Damsyik.

1603 - Raja James VI dari Scotland menaiki takhta England, Ireland dan Wales, dengan itu menyatukan takhta keempat-empat kerajaan buat pertama kali.

1720 – Count Frederick dari Hesse-Kassel dipilih sebagai Raja Sweden oleh Riksdag dari Estates, selepas ratu memerintah beliau Ulrika Eleonora melepaskan takhta pada 29 Februari

1837 – Kanada mengurniakan hak mengundi kepada warga lelaki berketurunan Afrika.

1878 – Kapal frigat British  karam, lalu meragut lebih 300 nyawa.

1882 - Pakar perubatan Jerman Robert Koch (gambar) mengumumkan penemuan Mycobacterium tuberculosis, sejenis bakteria yang mengakibatkan batuk kering.

1900 – Datuk Bandar New York Robert Anderson Van Wyck memecah tanah untuk perkhidmatan keretapi bawah tanah "Rapid Transit Railroad" baru yang bakal menghubungkan Manhattan dengan Brooklyn.

1923 – Greece menjadi sebuah negara republik.

1934 – Kongres Amerika Syarikat meluluskan Akta Tydings-McDuffie yang membolehkan Filipina menjadi sebuah negeri komanwel yang berpemerintahan sendiri.

1944 - Perang Dunia Kedua: Askar-askar Pihak Berikat memulakan "Pelarian Diri Besar", memecah keluar dari kem tawanan perang Jerman Nazi Stalag Luft III.

1959 – Parti Persekutuan Afrika (PFA) dilancarkan oleh Léopold Sédar Senghor dan Modibo Keita.

1976 - Perang Kotor: Presiden Argentina Isabel Peron diculik dan digulingkan dalam satu rampasan kuasa tentera tanpa pertumpahan darah oleh Jorge Rafael Videla.

1989 - Kapal minyak Exxon Valdez menumpahkan lebih 10 juta gelen minyak ke dalam Selat Prince William, Alaska, mengakibatkan salah satu bencana alam sekitar paling dahsyat di laut.

1999 - Perang Kosovo: NATO melancarkan serangan udara terhadap Yugoslavia, kali pertama NATO menyerang negara berdaulat.

2003 – Liga Arab mengundi 21-1 untuk meluluskan resolusi yang menggesa agar tentera A.S. dan British berundur dari Iraq serta-merta tanpa syarat.

2008 – Bhutan secara rasminya menjadi sebuah negara demokrasi, dengan pilihan raya umum sulungnya yang dimenangi Druk Phuensum Tshogpa.

2009 – Gunung Berapi Redoubt (gambar) di Alaska, A.S. mengalami satu siri letusan.

2010 – Inisiatif Chiang Mai mula berkuat kuasa dengan dana rizab pertukaran asing bernilai AS$120 bilion.

2011 – Gempa bumi bermagnitud 6.8 Mw melanda timur laut Myanmar, mengorbankan lebih 150 orang.

2013 – Pemberontak menawan Bangui, ibu negara Republik Afrika Tengah, memaksa Presiden François Bozizé melarikan diri.